Številka: 3521-0017/2023-2 (623)

Datum: 17.4.2023

Mestna občina Novo mesto na podlagi 52. člena Zakona o stvarnem premoženju države in samoupravnih lokalnih skupnosti (ZSPDSLS-1, Uradni list RS, št. 11/18 in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO O SKLENITVI NEPOSREDNE POGODBE ZA ODDAJO NEPREMIČNINE V BREZPLAČNO UPORABO**

**1. Naziv in sedež upravljavca**

Mestna občina Novo mesto, Seidlova cesta 1, 8000 Novo mesto, matična številka: 5883288000, identifikacijska številka za DDV: SI48768111.

**2. Opis predmeta neposredne pogodbe**

V brezplačno uporabo se oddaja prostor v skupni izmeri 46,30 m2 v pritličju stavbe na Rozmanovi ulici 30 in sicer:

|  |  |  |  |
| --- | --- | --- | --- |
| Katastrska občina | Številka stavbe | Številka parcele | Površina dela stavbe |
| 1456 Novo mesto | 730 | 1266/1 | 46,30 m2 |

Nepremičnina se oddaja v brezplačno uporabo po sistemu »videno – najeto«. Nepremičnina se oddaja za določen čas in sicer od 10.5.2023 do 9.5.2028.



Ortofoto posnetek predmetne nepremičnine 1456 Novo mesto, parcela 1226/1, stavba 730

**3. Rok za prejem ponudbe ali izjave o interesu**

Zainteresirane stranke lahko podajo vlogo za uporabo – izjavo o interesu do 3.5.2023. Eno vlogo je Mestna občina Novo mesto že prejela.

**4. Oblika in pogoji, pod katerimi se predloži ponudba ali izjava o interesu**

Interes lahko izkažejo stranke z oddajo pisne vloge na naslov Mestna občina Novo mesto, Seidlova cesta 1, 8000 Novo mesto, ali e-naslov: mestna.obcina@novomesto.si.

**5. Pogajanja oziroma način dodelitve v najem**

Če bo do izteka roka, to je do 7.5.2023, vlogo podalo več interesentov, bodo organizirana pogajanja.

V kolikor bo podanih več vlog, bo nepremičnina oddana v brezplačno uporabo ponudniku, ki prostore najbolj potrebuje za opravljanje dejavnosti in opravlja dejavnost, ki ima največ uporabnikov v občini Novo mesto. Vsi vlagatelji morajo imeti status društva, ki deluje v javnem interesu.

**6. Način in rok plačil**

Obratovalni stroški se plačujejo mesečno po izstavljenih računih. Neplačevanje teh stroškov je razlog za odpoved pogodbe. Pripadajoči davek in ostale stroške, povezane s sklenitvijo te pogodbe, krije uporabnik.

**7. Informacija, kje in pod kakšnimi pogoji se lahko pridobijo podrobnejše informacije o predmetu ravnanja zaradi oblikovanja ponudbe in o možnosti ogleda, ter kontaktne osebe**

Vsa pojasnila v zvezi z oddajo v najem lahko interesenti dobijo na Mestni občini Novo mesto, Seidlova cesta 1, 8000 Novo mesto, tel. št. 07/39 39 258 (Jasna J. Galeša) in e-naslov: jasna.jazbec.galesa@novomesto.si.

**8. Navedba o možnosti ustavitve postopka**

Upravljavec lahko postopek oddaje v brezplačno uporabo ustavi do sklenitve pravnega posla.

**9. Drugi pogoji in posebnosti pravnega posla**

Nepremičnina bo oddana v brezplačno uporabo pod pogoji ZSPDSLS-1.

 Tina Hadžič

 vodja Oddelka za premoženjske zadeve

 po pooblastilu št. 100-009/2019-61